gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7702, del 21-01-2016 (2016/175)

Informació pública l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número V103 denominada Gausa, sítia en el terme municipal de Sagunt i que pertany a l'Ajuntament de Sagunt.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7702

Data del DOGV
:   21-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/175


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número V103 denominada Gausa, sítia en el terme municipal de Sagunt i que pertany a l'Ajuntament de Sagunt. [2016/175]  
S'està tramitant en la Direcció Territorial de València, a sol·licitud d'Iberdrola Distribución Eléctrica, SAU, l'expedient OCM-V008/2015, de concessió d'ús privatiu del domini públic forestal per a l'ocupació de terrenys en la forest d'utilitat pública número V103 de la província de València, denominada Gausa, sítia en el terme municipal de Sagunt i que pertany a l'Ajuntament de Sagunt.  
L'objecte de l'ocupació és el reemplaçament i el reforçament de la línia aèria de 20 kV que hi ha (projecte ATLINE/2013/225/46), i la superfície a ocupar de terreny de la forest denominada Gausa, número 103 del catàleg de forests d'utilitat pública, és de 2.566 m², per a un període de 75 anys.  
Aquest expedient se sotmet a informació pública d'acord amb el que estableixen la Llei 43/2003, de 21 de novembre, de Forests i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
La qual cosa que es fa pública perquè se'n prenga coneixement. Es fixa el termini d'un mes, a partir de la publicació d'aquest anunci en el Diari Oficial de la Comunitat Valenciana, perquè els interessats puguen examinar l'expedient en les oficines de la Direcció Territorial de València, de la Conselleria d'Agricultura, Medi Ambient, Canvi Climàtic i Desenvolupament Rural, carrer de Gregori Gea, 27, en horari de 09.00 a 14.00 hores, de dilluns a divendres, i presentar les al·legacions que consideren convenients.  
  
València, 15 de desembre de 2015.- El director territorial: Javier Civera Martínez.
Diari Oficial de la Generalitat Valenciana


Sumari del DOGV 7902, del 24-10-2016 (2016/8106)

Notificació de la sentència dictada en el judici verbal número 536/2012.
------------------------------------------------------------------------

### Dades del document

Número de DOGV
:   7902

Data del DOGV
:   24-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8106


Organisme emissor
:   Jutjat de Primera Instància Número 3 de Carlet

Tipus de document
:   Edicte

Notificació de la sentència dictada en el judici verbal número 536/2012. [2016/8106]  
Procediment: judici verbal 000536/2012.  
Demandant: Codisbe, SL.  
Procurador/a: -  
Demandat: José Ramón Benaches Tortosa.  
Procurador/a:  
Juan Ignacio Solaz Duchenne, secretari del Jutjat de Primera Instància número 3 de Carlet (València), i el seu partit judicial, faig saber que en este Jutjat se seguixen interlocutòries de Juí Verbal núm. 536/2012, instats per Codisbe, SL, contra Jose Ramon Benaches Tortosa, en les actuacions del qual en el dia de hui s'ha dictat una resolució, per la qual s'ha acordat notificar la sentència dictada amb data 16 de maig de 2013 al dit demandat en parador ignorat. Es fa constar que contra la dita sentència es podrà interposar recurs d'apel·lació, davant d'aquest mateix jutjat dins del termini de 20 dies. I perquè servisca de notificació de sentència en legal forma al demandat rebel, José Ramón Benaches Tortosa, lliure aquest edicte  
  
Carlet, 23 de junio de 2015.- El secretari judicial: Juan Ignacio Solaz Duchenne.
Diari Oficial de la Generalitat Valenciana


Sumari del DOGV 7911, del 07-11-2016 (2016/8591)

Notificació de la sentència dictada en el judici verbal número 899/2015.
------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8591


Organisme emissor
:   Jutjat de Primera Instància i Instrucció Número 2 de Mislata

Tipus de document
:   Edicte

Notificació de la sentència dictada en el judici verbal número 899/2015. [2016/8591]  
En aquest procediment seguit a instàncies d'Empresa Mixta Aigües de l'Horta, SA, contra Marta Vega Gil, s'ha dictat sentència, que té l'encapçalament i la part dispositiva que, literalment, són com segueix:  
  
«Jutjat de Primera Instància número 2 de Mislata.  
Procediment: Assumpte civil 000899/2015.  
Sentència número 000164/2016  
Mislata, 29 de juliol de 2016  
M.ª Ángeles Sáez Beltrán, jutgessa substituta del Jutjat de Primera Instància i Instrucció número 2 de Mislata, he vist aquestes actuacions número 899/2015, sobre judici verbal a instàncies del procurador dels tribunals Juan Francisco Fernández Reina, en nom i representació d'Empresa Mixta Aigües de l'Horta, SA, assistida de lletrat contra Marta Vega Gil, i declarada rebel d'acord amb els següents.  
  
«Dispositiva  
Estime la demanda instada pel procurador dels tribunals Juan Francisco Fernández Reina, en nom i representació de Empresa Mixta Aigües de l'Horta, SA, assistida de lletrat contra Marta Vega Gil declarada rebel; i declare que pertoca condemnar la demandada a pagar a l'actora l'import de mil set-cents seixanta-quatre euros i vint-i-un cèntims (1.764,21 euros), més els interessos legals del fonament tercer d'aquesta resolució, amb imposició de costes a la demandada.  
  
Contra aquesta resolució no es pot interposar cap recurs.  
Així ho pronuncie, mane i firme.»  
  
I atés que la part demandada, Marta Vega Gil, es troba en parador desconegut, expedisc aquest edicte a fi que valga de notificació de forma deguda.  
  
Mislata, 2 de setembre de 2016.- La lletrada de l'Administració de Justícia: Cristina Villalba Moltó.
Diari Oficial de la Generalitat Valenciana


Sumari del DOGV 7716, del 10-02-2016 (2016/611)

Notificació de la sentència dictada en el procediment de divorci contenciós número 1017/2015.
---------------------------------------------------------------------------------------------

### Dades del document

Número de DOGV
:   7716

Data del DOGV
:   10-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/611


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1017/2015. [2016/611]  
Procediment: divorci contenciós 1017/2015M.  
Demandant: Eduardo Caminal Sallent.  
Procurador: Carlos Javier Aznar Gómez.  
Demandat: Nelli Milena Alegría Calderón.  
José Esteban Briz Recio, lletrat de l'Administració de Justícia del Jutjat de Primera Instància número 24 de València, mitjançant aquest edicte faig saber que en les actuacions de divorci contenciós número 1017/2015, a instàncies d'Eduardo Caminal Sallent, representat pel procurador Carlos Javier Aznar Gómez, contra Nelli Milena Alegría Calderón, en situació de rebel·lia, amb data 12 de gener de 2016 s'ha dictat sentència, la part dispositiva de la qual diu així:  
  
«Estime la demanda formulada per la representació processal d'Eduardo Caminal Sallent contra Nelli Milena Alegria Calderón, i declare dissolt per causa de divorci el matrimoni format pels cònjuges esmentats, amb tots els efectes legals.  
Cada part pagarà les costes processals produïdes a instància seua i les comunes a mitges.  
Mode d'impugnació: per mitjà d'un recurs d'apel·lació davant d'aquest jutjat; no obstant això, es durà a efecte el que s'ha acordat. El recurs s'haurà d'interposar per escrit en el termini de 20 dies, amb la indicació de la infracció comesa segons el parer de la persona que recorre, i sense aquests requisits no s'admetrà el recurs (art. 458 LEC).»  
  
I perquè valga de notificació de forma deguda a Nelli Milena Alegría Calderón, en rebel·lia, expedisc i firme aquest edicte.  
  
València, 12 de gener de 2016.- El lletrat de l'Administració de Justícia: José Esteban Briz Recio.
Diari Oficial de la Generalitat Valenciana


Sumari del DOGV 7723, del 18-02-2016 (2016/995)

Notificació de la sentència dictada en el procediment de divorci contenciós número 1/2015.
------------------------------------------------------------------------------------------

### Dades del document

Número de DOGV
:   7723

Data del DOGV
:   18-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/995


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1/2015. [2016/995]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de divorci contenciós 000001/2015, seguides a instàncies de Fadoua Echahid contra Basilio Portilla Buenaga, en situació de rebel·lia, en què, amb data 25 de gener de 2016, s'ha dictat la sentència la part dispositiva de la qual diu així:  
  
«Dispositiva  
Estime la demanda interposada per la procuradora dels tribunals Margarita Gutiérrez Berlanga, en nom i representació de Fadoua Echahid, contra Basilio Portilla Buenaga i, en conseqüència, declare dissolt per divorci el matrimoni format per Fadoua Echahid i Basilio Portilla Buenaga, amb tots els efectes legals inherents a aquest pronunciament, incloent-hi la dissolució del règim economicomatrimonial.  
  
No hi cal fer pronunciament exprés a costes.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies, davant d'aquest jutjat, que haurà de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Una vegada que siga ferma, comuniqueu aquesta sentència al Registre Civil de Segorbe (Castelló) on consta inscrit el matrimoni, on s'haurà d'inscriure al marge d'aquell.  
Així ho pronuncie, mane i firme.»  
  
I perquè valga de notificació de forma deguda al demandat, Basilio Portilla Buenaga, en situació de rebel·lia i parador ignorat, expedisc i firme aquest edicte.  
  
València, 26 de gener de 2016.- La lletrada de l'Administració de Justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7915, del 11-11-2016 (2016/8912)

RESOLUCIÓ de 3 d'octubre de 2016, de la Presidència de la Generalitat, de concessió de distincions en matèria de protecció civil de la Generalitat a l'Agrupació de Voluntaris de Protecció Civil de Náquera.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8912


Data del document
:   03-10-2016

Organisme emissor
:   Presidència de la Generalitat

Tipus de document
:   Resolució

Descriptors 

:   * distinció honorífica

RESOLUCIÓ de 3 d'octubre de 2016, de la Presidència de la Generalitat, de concessió de distincions en matèria de protecció civil de la Generalitat a l'Agrupació de Voluntaris de Protecció Civil de Náquera. [2016/8912]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, després de la proposta de concessió de la distinció efectuada per Damián Ibáñez Navarro, en la seua condició d'alcalde de l'Ajuntament de Náquera, per a l'Agrupació de Voluntaris de Protecció Civil de Náquera, resolc:  
  
Primer  
Concedir la Medalla al Mèrit de Protecció Civil, en la seua categoria de Bronze, a l'Agrupació de Voluntaris de Protecció Civil de Náquera, per la seua labor en matèria de protecció civil i emergències.  
  
Segon  
En compliment del que estableix l'article 12 del Decret 150/2014, de 19 de setembre, del Consell, s'inscriurà la present distinció honorífica en el Registre de Distincions de la Generalitat en matèria de protecció civil, dependent de la Direcció General de l'Agència de Seguretat i Resposta a les Emergències.  
  
València, 3 d'octubre de 2016.- El president de la Generalitat, p. d. (R 12.02.2016; DOCV 17.02.2016), el director general de l'Agència de Seguretat i Resposta a les Emergències: José María Ángel Batalla.
Diari Oficial de la Generalitat Valenciana


Sumari del DOGV 7888, del 05-10-2016 (2016/7670)

Correcció d'errades de la licitació número CNMY16/FQ10A/31. Accions formatives diverses i de millora en la inserció professional dirigida a l'alumnat i professorat dels cicles formatius de grau superior per al curs 2016-2017.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7888

Data del DOGV
:   05-10-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/7670


Data del document
:   28-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * contracte de serveis

Correcció d'errades de la licitació número CNMY16/FQ10A/31. Accions formatives diverses i de millora en la inserció professional dirigida a l'alumnat i professorat dels cicles formatius de grau superior per al curs 2016-2017. [2016/7670]  
Vist l'error en la publicació de l'anunci de licitació de l'expedient CNMY16/FQ10A/31, accions formatives diverses i de millora en la inserció professional dirigida a l'alumnat i professorat dels cicles formatius de grau superior per al curs 2016-2017, publicat en el Diari Oficial de la Comunitat Valenciana número 7883, de 28 de setembre de 2016.  
  
D'acord amb l'article 105, punt 2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a rectificar l'error següent.  
  
  
On diu:  
«4. Valor estimat del contracte: 8.692,00 euros»;  
  
Ha de dir:  
«4. Valor estimat del contracte: 125.310,00 euros».  
Aquesta correcció únicament modifica aquest punt i no modifica terminis.  
  
València, 28 de setembre de 2016.- El conseller d'Educació, Investigació, Cultura i Esport, p. d. (R 26.03.2013, DOCV 6993), el sotssecretari: Josep Joan Vidal Borrás.
Diari Oficial de la Generalitat Valenciana


Sumari del DOGV 7724, del 19-02-2016 (2016/997)

Notificació de la sentència dictada en el procediment de divorci contenciós número 1753/2014.
---------------------------------------------------------------------------------------------

### Dades del document

Número de DOGV
:   7724

Data del DOGV
:   19-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/997


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1753/2014. [2016/997]  
Alicia Ordeig Rabadán, secretària titular del Jutjat de Primera Instància número 26 de València, mitjançant aquest edicte faig saber que en les actuacions de divorci contenciós número 1753/2014, seguides a instàncies d'Inés del Carmen Suárez Rivas contra Diego Mauricio Rodríguez Martínez, en situació de rebel·lia, en data 3 de febrer de 2016, s'ha dictat sentència la part dispositiva de la qual diu així:  
  
  
«Dispositiva  
Estime la demanda interposada per Inés del Carmen Suárez Rivas contra Diego Mauricio Rodríguez Martínez i declare el divorci i la dissolució del matrimoni format per ambdós, amb tots els efectes que hi són inherents.  
No pertoca fer pronunciament exprés sobre la imposició de costes.  
  
Notifiqueu aquesta resolució a les parts i feu-los saber que, contra aquesta resolució, s'hi pot interposar un recurs d'apel·lació que haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, en què acompanyarà un resguard que acredite haver efectuat el dipòsit de 50 euros en el compte de dipòsits i consignacions d'aquest jutjat obert al Banco de Santander, llevat que la persona recurrent tinga concedit el benefici de justícia gratuïta. Si no s'efectuar el dipòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Diego Mauricio Rodríguez Martínez, en situació de rebel·lia i parador ignorat, expedisc i firme aquest edicte.  
  
València, 8 de febrer de 2016.- La lletrada de l'Administració de Justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7845, del 05-08-2016 (2016/5713)

RESOLUCIÓ 14 de juliol de 2016, del director gerent de l'Institut Valencià d'Art Modern, per la qual es publica l'adjudicació, per a la contractació temporal del lloc de naturalesa laboral del lloc de treball número 60 Conservador/a de fotografia, grup B, anunciat en la Convocatòria 1/2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/5713


Data del document
:   14-07-2016

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ 14 de juliol de 2016, del director gerent de l'Institut Valencià d'Art Modern, per la qual es publica l'adjudicació, per a la contractació temporal del lloc de naturalesa laboral del lloc de treball número 60 Conservador/a de fotografia, grup B, anunciat en la Convocatòria 1/2016. [2016/5713]  
Vista la proposta formulada per l'òrgan tècnic d'adjudicació corresponent a la Convocatòria 1/2016 (DOCV 7776, 06.05.2016), per a la provisió temporal del lloc de treball número 60 Conservador/a de fotografia.  
De conformitat amb les facultats que em conferix l'article 24 de la Llei 9/1986, de 30 de desembre, per la qual es crea l'Institut Valencià d'Art Modern, i l'article 8.2 del Reglament d'organització i funcionament de l'Institut Valencià d'Art Modern; l'Acord del Consell Rector de 23 de febrer de 2015, i l'autorització de la Direcció General de Pressupostos de data 24 de febrer de 2016 resolc  
  
Publicar l'adjudicació del lloc número 60, Conservador/a de fotografia, a Sandra Moros Sides.  
  
Contra esta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte en el termini d'un mes comptat des de l'endemà de la notificació, o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 14 de juliol de 2016.- El director gerent de l'IVAM: José Miguel García Cortés.
Diari Oficial de la Generalitat Valenciana


Sumari del DOGV 7769, del 27-04-2016 (2016/2814)

Informació pública d'ajudes concedides per l'Institut Valencià de Competitivitat Empresarial (IVACE) en el marc de la convocatòria d'ajudes en matèria d'estalvi i eficiència energètica en la indústria i el sector edificació per a l'exercici 2015.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7769

Data del DOGV
:   27-04-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/2814


Data del document
:   11-04-2016

Organisme emissor
:   Institut Valencià de Competitivitat Empresarial

Tipus de document
:   Anunci

Anàlisi jurídica

 Descriptors 

:   * ajuda pública

Informació pública d'ajudes concedides per l'Institut Valencià de Competitivitat Empresarial (IVACE) en el marc de la convocatòria d'ajudes en matèria d'estalvi i eficiència energètica en la indústria i el sector edificació per a l'exercici 2015. [2016/2814]  
De conformitat amb el que preveu l'article 18 de la Llei 38/2003, General de Subvencions, es dóna publicitat de les ajudes que fins a la data s'han concedit en el marc de la convocatòria d'ajudes en matèria d'estalvi i eficiència energètica en la indústria i el sector edificació per a l'exercici 2015, aprovada per la Resolució de 20 de maig de 2015, del president de l'IVACE (DOCV 7531, 22.05.2015).  
  
València, 11 d'abril de 2016.- La directora general de l'Institut Valencià de Competitivitat Empresarial (IVACE): Júlia Company Sanus.  
  
  
  
Programa: Estalvi i Eficiència Energètica en la Indústria.  
Dotació pressupostària: 2.300.000,00 ?.  
Actuació: inversions en mesures d'estalvi d'energia en la indústria.  
  
Resolució de concessió: 30 de desembre de 2015.  
  
Les ajudes indicades baix podran comptar amb finançament del Fons Europeu de Desenvolupament Regional (FEDER), en un percentatge del 50 %, a través del Programa Operatiu FEDER de la Comunitat Valenciana 2014-2020, a través de l'Eix Prioritari 4 (Afavorir el pas a una economia baixa en carboni en tots els sectors), Prioritat d'Inversió 4.a. (Foment de l'eficiència energètica i l'ús d'energies renovables per part de les empreses) i Objectiu Específic 4.2.1. (Avançar en l'avaluació i millora de l'eficiència energètica de les empreses, en particular les PIME).  
  
Expedient Beneficiari Concedit Projecte  
E4IN12/2015/86 Halcón Cerámicas, SA 13.904,40 - Estalvi energètic d'il·luminació en naus d'Halcón Cerámicas (Sant Joan de Moró)